Návrh NARIADENIE RADY, ktorým sa určuje miera úpravy priamych platieb ustanovená v nariadení (ES) č. 73/2009, pokiaľ ide o kalendárny rok 2013, a ktorým sa zrušuje vykonávacie nariadenie Komisie (EÚ) č. 964/2013 /* COM/2013/0712 final - 2013/0339 (NLE) */





DÔVODOVÁ SPRÁVA 1. KONTEXT NÁVRHU V Zmluve o fungovaní Európskej únie je stanovené základné pravidlo, ktorým sa riadi financovanie Úniou a podľa ktorého musí byť rozpočet Únie v súlade s viacročným finančným rámcom (VFR). S cieľom zabezpečiť, aby boli sumy určené na financovanie spoločnej poľnohospodárskej politiky (SPP) v súlade s čiastkovými ročnými stropmi výdavkov súvisiacich s trhom a priamych platieb, ktoré patria do okruhu 2 ustanoveného v nariadení, ktoré má prijať Rada podľa článku 312 ods. 2 Zmluvy o fungovaní Európskej únie, sa v nariadení Rady (ES) č. 73/2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov[1], ustanovil mechanizmus finančnej disciplíny. Podľa tohto mechanizmu by sa mala určiť úprava priamych platieb v prípade, keď prognózy priamych platieb a výdavkov súvisiacich s trhom s prihliadnutím na všetky finančné prevody medzi Európskym poľnohospodárskym záručným fondom (EPZF) a Európskym poľnohospodárskym fondom pre rozvoj vidieka (EPFRV) naznačujú, že sa prekročí čiastkový ročný strop patriaci do okruhu 2 vymedzený vo finančnom rámci. Pri zostavovaní návrhu rozpočtu na rok 2014 z rozpočtových odhadov priamych platieb a výdavkov súvisiacich s trhom vyplynulo, že čiastkový strop patriaci do okruhu 2 rozpočtového roka 2014 sa pravdepodobne po finančných prevodoch medzi EPZF a EPFRV prekročí. Priame platby by sa preto mali znížiť, aby sa dodržal daný strop. Na základe tejto skutočnosti Komisia predložila návrh na stanovenie miery úpravy priamych platieb, pokiaľ ide o kalendárny rok 2013[2], ktorý museli Európsky parlament a Rada prijať do 30. júna 2013 v súlade s článkom 11 ods. 1 nariadenia (ES) č. 73/2009 zmeneného nariadením Európskeho parlamentu a Rady (EÚ) č. 671/2012[3]. Európsky parlament a Rada však túto mieru do 30. júna 2013 neurčili. Komisia preto túto mieru stanovila vo vykonávacom nariadení Komisie (EÚ) č. 964/2013 [4] podľa článku 18 ods. 4 nariadenia Rady (ES) č. 1290/2005 o financovaní spoločnej poľnohospodárskej politiky[5]. Článkom 18 ods. 5 nariadenia (ES) č. 1290/2005 sa Komisii umožňuje navrhnúť úpravu tejto miery na základe nových informácií, ktoré získala. Rada môže prispôsobiť mieru úpravy do 1. decembra 2013. Z aktualizovaných prognóz výdavkov súvisiacich s trhom a priamych platieb uvedených v opravnom liste k návrhu rozpočtu na rok 2014 vyplýva, že je potrebná iná výška finančnej disciplíny. Preto je potrebné navrhnúť prispôsobenie miery úpravy. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU V tomto návrhu sa uplatňujú pravidlá ustanovené v článku 11 nariadenia Rady (ES) č. 73/2009 a v článku 18 nariadenia Rady (ES) č. 1290/2005. Predchádzajúce konzultácie so zainteresovanými stranami ani príprava posúdenia vplyvu neboli potrebné. 3. PRÁVNE PRVKY NÁVRHU Týmto návrhom sa mení miera úpravy finančnej disciplíny stanovená v článku 1 vykonávacieho nariadenia Komisie (EÚ) č. 964/2013, pokiaľ ide o kalendárny rok 2013. 4. VPLYV NA ROZPOČET Výpočet prispôsobenej miery úpravy finančnej disciplíny je súčasťou prípravy opravného listu k návrhu rozpočtu na rok 2014 s cieľom dodržať čistý strop EPZF, t. j. čiastkový strop výdavkov súvisiacich s trhom a priamych platieb patriaci do okruhu 2 pre rozpočtový rok 2014 po finančných prevodoch medzi EPZF a EPFRV. Čistý strop EPZF na rozpočtový rok 2014 sa vypočíta na základe rovnakých zásad ako v prípade vykonávacieho nariadenia Komisie (EÚ) č. 964/2013. Opravný list č. 2 k návrhu rozpočtu na rok 2014 zahŕňa výšku rezervy určenej na krízy v odvetví poľnohospodárstva (424,5 milióna EUR). Z odhadov rozpočtových prostriedkov vyčlenených na priamu pomoc a výdavky súvisiace s trhom uvedených v opravnom liste vyplýva, že je potrebné znížiť priame platby, ktoré možno poskytnúť poľnohospodárom, pokiaľ ide o kalendárny rok 2013, o 902,9 milióna EUR oproti 1 471,4 milióna EUR uvedeným v návrhu rozpočtu. Prispôsobená miera úpravy, ktorá je potrebná na dodržanie stropu, je 2,453658 %. Bola vypočítaná rovnakou metódou ako v prípade vykonávacieho nariadenia Komisie (EÚ) č. 964/2013. V dôsledku uplatnenia tejto miery úpravy sa znížia sumy priamych platieb v rámci rozpočtových riadkov vzťahujúcich sa na výdavky súvisiace so žiadosťami o poskytnutie pomoci, ktoré poľnohospodári predložili, pokiaľ ide o kalendárny rok 2013 (rozpočtový rok 2014). 2013/0339 (NLE) Návrh NARIADENIE RADY, ktorým sa určuje miera úpravy priamych platieb ustanovená v nariadení (ES) č. 73/2009, pokiaľ ide o kalendárny rok 2013, a ktorým sa zrušuje vykonávacie nariadenie Komisie (EÚ) č. 964/2013 RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky[6], a najmä na jeho článok 18 ods. 4 a 5, so zreteľom na návrh Európskej komisie, keďže: (1) Komisia prijala 25. marca 2013 návrh nariadenia Európskeho parlamentu a Rady o určení miery úpravy priamych platieb ustanovenej v nariadení (ES) č. 73/2009, pokiaľ ide o kalendárny rok 2013[7]. Európsky parlament a Rada túto úpravu podľa článku 11 ods. 2 nariadenia Rady (ES) č. 73/2009[8] nestanovili do 30. júna. Preto Komisia v súlade s článkom 18 ods. 4 nariadenia (ES) č. 1290/2005 stanovila úpravu vo vykonávacom nariadení Komisie (EÚ) č. 964/2013[9]. (2) Z prognóz priamych platieb a výdavkov súvisiacich s trhom v opravnom liste Komisie č. 2 k návrhu rozpočtu na rok 2014 vyplýva, že je potrebné prispôsobiť výšku finančnej disciplíny, ktorá sa zohľadnila v návrhu rozpočtu na rok 2014. Opravný list č. 2 k návrhu rozpočtu na rok 2014 sa zostavil s prihliadnutím na výšku finančnej disciplíny 902,9 milióna EUR vrátane sumy vyčlenenej na rezervu pre prípad krízy v poľnohospodárskom sektore. Miera úpravy priamych platieb stanovená vo vykonávacom nariadení (EÚ) č. 964/2013 by sa preto mala prispôsobiť v súlade s článkom 18 ods. 5 nariadenia (ES) č. 1290/2005. (3) Vo všeobecnosti platí, že poľnohospodárom, ktorí požiadali o pomoc vo forme priamej platby na jeden kalendárny rok (N), sa priame platby vyplatia v pevne stanovenej lehote, ktorá patrí do rozpočtového roka (N + 1). Členské štáty však majú, v rámci určitých obmedzení, možnosť vyplatiť platby poľnohospodárom s omeškaním po uplynutí tejto lehoty na vyplatenie bez akéhokoľvek časového ohraničenia. Tieto omeškané platby môžu spadať do neskoršieho rozpočtového roka. Keď sa v danom kalendárnom roku uplatňuje finančná disciplína, miera úpravy by sa nemala uplatňovať na platby, v súvislosti s ktorými sa žiadosti o pomoc predložili v inom kalendárnom roku, než je rok, v ktorom sa uplatňuje finančná disciplína. S cieľom zaistiť rovnaké zaobchádzanie s poľnohospodármi je preto vhodné stanoviť, že miera úpravy by sa mala uplatňovať len na platby, v súvislosti s ktorými sa žiadosti o pomoc predložili v kalendárnom roku, v ktorom sa uplatňuje finančná disciplína, bez ohľadu na to, kedy sa platba poľnohospodárom vyplatí. (4) V politickej dohode o reforme spoločnej poľnohospodárskej politiky z 26. júna 2013 sa rozhodlo, že finančná disciplína sa bude vzťahovať na priame platby nad 2 000 EUR. Okrem toho sa takisto dohodlo, že náhrada (prípadných) nevyužitých prostriedkov na konci rozpočtového roka bude vyplatená poľnohospodárom v nasledujúcom roku za predpokladu dodržania finančnej disciplíny. V záujme zabezpečenia konzistencie je vhodné stanoviť rovnakú prahovú hodnotu na viaceré roky. Finančná disciplína by sa mala použiť podobným spôsobom na kalendárny rok 2013, aby sa zabezpečil súlad s tým, čo bolo dohodnuté uplatňovať v budúcnosti. Preto je vhodné obmedziť uplatňovanie miery úpravy len na sumy nad 2 000 EUR. (5) V článku 11 ods. 3 nariadenia (ES) č. 73/2009 sa ustanovuje, že v rámci uplatňovania harmonogramu zvyšovania stanoveného v článku 121 daného nariadenia na všetky priame platby poskytované v nových členských štátoch podľa článku 2 písm. g) daného nariadenia, by sa finančná disciplína nemala uplatňovať na nové členské štáty až do začiatku kalendárneho roka, v ktorom sa výška priamych platieb uplatniteľná v nových členských štátoch rovná aspoň výške týchto platieb uplatniteľnej v tom čase v iných členských štátoch. Keďže v kalendárnom roku 2013 priame platby stále podliehajú uplatňovaniu harmonogramu zvyšovania v Bulharsku a Rumunsku, miera úpravy, ktorá sa určuje v tomto nariadení, by sa nemala uplatňovať na platby poľnohospodárom v týchto členských štátoch. (6) Nariadenie (ES) č. 73/2009 sa prispôsobilo prostredníctvom Aktu o pristúpení Chorvátska. Keďže Chorvátsko v kalendárnom roku 2013 podlieha uplatňovaniu harmonogramu zvyšovania stanovenému v článku 121 nariadenia (ES) č. 73/2009, miera úpravy, ktorá sa určuje v tomto nariadení, by sa nemala uplatňovať na platby poľnohospodárom v Chorvátsku, (7) S cieľom zabezpečiť uplatniteľnosť prispôsobenej miery od dátumu začiatku vyplácania platieb poľnohospodárom stanoveného v nariadení (ES) č. 73/2009 by sa toto nariadenie malo uplatňovať od 1. decembra 2013. (8) Nová miera úpravy by sa mala zohľadniť pri výpočte celej platby, ktorá sa má vyplatiť poľnohospodárovi na základe predloženej žiadosti o pomoc týkajúcej sa roku 2013. V záujme zrozumiteľnosti by sa preto vykonávacie nariadenie (EÚ) č. 964/2013 malo zrušiť, PRIJALA TOTO NARIADENIE: Článok 1 1. Sumy priamych platieb v zmysle článku 2 písm. d) nariadenia (ES) č. 73/2009, ktoré sa majú vyplatiť poľnohospodárom na základe žiadosti o pomoc predloženej, pokiaľ ide o rok 2013, a ktoré presahujú výšku 2 000 EUR, sa znižujú o 2,453658 %. 2. Zníženie stanovené v odseku 1 sa neuplatňuje v Bulharsku, Rumunsku a Chorvátsku. Článok 2 Vykonávacie nariadenie (EÚ) č. 964/2013[10] sa zrušuje. Článok 3 Toto nariadenie nadobúda účinnosť [siedmym] dňom po jeho uverejnení v Úradnom vestníku Európskej únie. Uplatňuje sa od 1. decembra 2013. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda FINANČNÝ VÝKAZ || FS/13/ 6.15.2013.1 || DÁTUM: 26. 9. 2013 1. || ROZPOČTOVÝ RIADOK: Pozri rozpočtovú prognózu po úprave (bývalá modulácia) a po uplatnení finančnej disciplíny na jednotlivé položky: 05 03 01 01 (Jednotná platba) 05 03 01 02 (Jednotná platba na plochu) 05 03 01 03 (Osobitná platba na cukor) 05 03 01 04 (Osobitná platba na ovocie a zeleninu) 05 03 01 05 (Osobitná podpora podľa čl. 68 – oddelená platba) 05 03 01 06 (Osobitná platba na mäkké ovocie) 05 03 02 06 (Prémia na dojčiace kravy) 05 03 02 07 (Dodatočná vnútroštátna prémia na dojčiace kravy) 05 03 02 13 (Prémia na ovce a kozy) 05 03 02 14 (Dodatočná prémia na ovce a kozy) 05 03 02 28 (Podpora na chov húsenice priadky morušovej) 05 03 02 39 (Dodatočná suma k prémii pre pestovateľov cukrovej repy a cukrovej trstiny) 05 03 02 40 (Pomoc na plochu na pestovanie bavlny) 05 03 02 44 (Osobitná podpora podľa čl. 68 – viazaná platba) 05 03 02 50 (POSEI – programy podpory Spoločenstva) 05 03 02 52 (POSEI – ostrovy v Egejskom mori) 05 03 10 Rezerva pre poľnohospodárske krízy || ROZPOČTOVÉ PROSTRIEDKY: v miliónoch EUR 30 083 7 382 277 12 487 11 902 49 23 7 0,5 21 239 1 089 407 18 424,5 2. || NÁZOV: Návrh NARIADENIA RADY, ktorým sa mení vykonávacie nariadenie Komisie (EÚ) č. 964/2013 o určení miery úpravy priamych platieb ustanovenej v nariadení (ES) č. 73/2009, pokiaľ ide o kalendárny rok 2013 3. || PRÁVNY ZÁKLAD: Článok 18 ods. 4 a 5 nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky. 4. || CIELE: Týmto návrhom nariadenia sa na základe nových dostupných informácií prispôsobuje miera úpravy finančnej disciplíny, ktorá sa vzťahuje na priame platby poskytované poľnohospodárom na základe žiadosti o pomoc týkajúcej sa kalendárneho roku 2013. 5. || FINANČNÉ DÔSLEDKY || 12-MESAČNÉ OBDOBIE (mil. EUR) || BEŽNÝ ROZPOČTOVÝ ROK 2013 (mil. EUR) || NASLEDUJÚCI ROZPOČTOVÝ ROK 2014 (mil. EUR) 5.0 || VÝDAVKY - Z ROZPOČTU EÚ (NÁHRADY/INTERVENCIE) - VÝDAVKY NÁRODNÝCH ORGÁNOV - INÉ || –902,9 +424,5 || neuv. || –902,9 +424,5 5.1 || PRÍJMY - VLASTNÉ ZDROJE EÚ (POPLATKY/CLÁ) - NÁRODNÉ || || || || || 2015 || 2016 || 2017 || 2018 5.0.1 || ODHADOVANÉ VÝDAVKY || || || || 5.1.1 || ODHADOVANÉ PRÍJMY || || || || 5.2 || SPÔSOB VÝPOČTU: Pozri poznámky. 6.0 || MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU? || neuv. 6.1 || MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? || neuv. 6.2 || BUDE POTREBNÝ DOPLŇUJÚCI ROZPOČET? || NIE 6.3 || BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV? || NIE POZNÁMKY: Výpočet prispôsobenej miery úpravy finančnej disciplíny je súčasťou prípravy opravného listu k návrhu rozpočtu na rok 2014 s cieľom dodržať čistý strop EPZF, t. j. čiastkový strop výdavkov súvisiacich s trhom a priamych platieb patriaci do okruhu 2 pre rozpočtový rok 2014 po finančných prevodoch medzi EPZF a EPFRV. Čistý strop EPZF na rozpočtový rok 2014 sa vypočíta na základe rovnakých zásad ako v prípade vykonávacieho nariadenia Komisie (EÚ) č. 964/2013. Z odhadov rozpočtových prostriedkov vyčlenených na priamu pomoc a výdavky súvisiace s trhom uvedených v opravnom liste vyplýva, že je potrebné znížiť priame platby, ktoré možno poskytnúť poľnohospodárom, pokiaľ ide o kalendárny rok 2013, o 902,9 milióna EUR oproti 1 471,4 milióna EUR uvedeným v návrhu rozpočtu. Je v tom zahrnutá aj výška rezervy na krízy v poľnohospodárskom odvetví (424,5 milióna EUR). Prispôsobená miera úpravy, ktorá je potrebná na dodržanie stropu, je 2,453658 %. Bola vypočítaná podľa rovnakej metódy ako v prípade vykonávacieho nariadenia Komisie (EÚ) č. 964/2013, t. j. s prihliadnutím na to, že sa bude vzťahovať iba na sumy nad 2 000 EUR a že sa nebude uplatňovať v Bulharsku, Rumunsku a Chorvátsku, pretože v týchto štátoch v roku 2013 prebieha postupný prechod. Odhadované výšky finančnej disciplíny na rozpočtovú položku (v miliónoch EUR): 05 03 01 01 (Jednotná platba) || 717,1 05 03 01 02 (Jednotná platba na plochu) || 103,2 05 03 01 03 (Osobitná platba na cukor) || 5,8 05 03 01 04 (Osobitná platba na ovocie a zeleninu) || 0,2 05 03 01 05 (Osobitná podpora podľa čl. 68 – oddelená platba) || 11,5 05 03 01 06 (Osobitná platba na mäkké ovocie) || 0,2 05 03 02 06 (Prémia na dojčiace kravy) || 22,2 05 03 02 07 (Dodatočná vnútroštátna prémia na dojčiace kravy) || 1,3 05 03 02 13 (Prémia na ovce a kozy) || 0,3 05 03 02 14 (Dodatočná prémia na ovce a kozy) || 0,1 05 03 02 28 (Podpora na chov húsenice priadky morušovej) || 0,0 05 03 02 39 (Dodatočná suma k prémii pre pestovateľov cukrovej repy a cukrovej trstiny) || 0,6 05 03 02 40 (Pomoc na plochu na pestovanie bavlny) || 6,2 05 03 02 44 (Osobitná podpora podľa čl. 68 – viazaná platba) || 25,2 05 03 02 50 (POSEI – programy podpory Spoločenstva) || 8,7 05 03 02 52 (POSEI – ostrovy v Egejskom mori) || 0,3 || Nariadenie má vplyv na rozpočet v tom zmysle, že odhady rozpočtových prostriedkov vyčlenených na priame platby (pred zohľadnením finančnej disciplíny) sa znížili o sumy uvedené vyššie po uplatnení prispôsobenej miery úpravy uvedenej v tomto návrhu. Rozpočtové prostriedky požadované v rámci kapitoly 05 03 (Priama pomoc), ako sú opísané v bode 1 tohto finančného výkazu v súvislosti s jednotlivými rozpočtovými položkami podliehajúcimi finančnej disciplíne, zabezpečujú súlad s čistým stropom EPZF na rozpočtový rok 2014 a vytvorenie sumy pre rezervu na krízy. [1] Ú. v. EÚ L 30, 31.1.2009, s. 16. [2] COM(2013) 159 final. [3] Ú. v. EÚ L 204, 31.7.2012, s. 11. [4] Vykonávacie nariadenie Komisie (EÚ) č. 964/2013 o určení miery úpravy priamych platieb ustanovenej v nariadení (ES) č. 73/2009, pokiaľ ide o kalendárny rok 2013 (Ú. v. EÚ L 268, 10.10.2013, s. 5). [5] Ú. v. EÚ L 277, 21.10.2005, s. 1. [6] Ú. v. EÚ L 209, 11.8.2005, s. 1. [7] COM(2013) 159 final. [8] Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov (Ú. v. EÚ L 30, 31.1.2009, s. 16). [9] Vykonávacie nariadenie Komisie (EÚ) č. 964/2013 o určení miery úpravy priamych platieb ustanovenej v nariadení (ES) č. 73/2009, pokiaľ ide o kalendárny rok 2013 (Ú. v. EÚ L 268, 10.10. 2013, s. 5). [10] Vykonávacie nariadenie Komisie (EÚ) č. 964/2013 o určení miery úpravy priamych platieb ustanovenej v nariadení (ES) č. 73/2009, pokiaľ ide o kalendárny rok 2013 (Ú. v. EÚ L 268, 10.10.2013, s. 5).